પાલનપુર સ્થિત બનાસકાંઠા જિલ્લા કલેકટર કચેરીના અગત્યના 50 જેટલા સિક્કા કચરામાં ફેંકી દેવાયેલા મળી આવતાં ચકચાર મચી જવા પામી છે. જોકે, તેનો દૂરપયોગ થાય તે પહેલા આ સિક્કા કચેરીમાં પુન: લાવવામાં આવ્યા છે. પરંતુ અગાઉ પણ કચેરીના સિક્કાઓનો દૂરપયોગ કરી લોકો સાથે છેતરપીંડી આચરવામાં આવી હોવાના કિસ્સા બહાર આવ્યા હતા. ત્યારે સિક્કા કચરામાં ફેંકી ગંભીર બેદરકારી દાખવનારા કર્મચારી સામે તપાસના કરી તેમની સામે કડક પગલા ભરવા માટે જિલ્લા કલેકટર દ્વારા પણ આદેશ કરવામાં આવ્યો છે.